Iskaz interesa za partnerstvo u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1.-4. razreda osnovne škole”

**JAVNI POZIV**

za **iskaz interesa za partnerstvo** u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1.-4. razreda osnovne škole”.

Predmet poziva je odabir partnerstva s organizacijom civilnog društva a u sklopu projektnog prijedloga u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1.-4. razreda osnovne škole” objavljenog od strane Ministarstva demografije i useljeništva.

1. Cilj projekta

Cilj projekta je unaprijediti kvalitetu života djece i obitelji kroz osiguravanje dostupnih, sigurnih i kvalitetnih edukativnih, kulturnih i sportskih sadržaja za djecu predškolske dobi i djecu nižih razreda osnovne škole u razdoblju od početka školske godine 2025./2026. do početka školske godine 2026./2027.

2. Prijava za sudjelovanje

Organizacija civilnog društva koja se javlja kao partner na ovaj javni poziv, mora dostaviti sljedeću dokumentaciju:

Dokument iz kojega je vidljivo da je Udruga osnovana, registrirana i djeluje sukladno Zakonu o udrugama (Narodne novine br. 74/14, 70/17, 98/19, 151/22), za koju je iz registra udruga vidljivo da je registrirana za djelovanje u područjima koji su predmet ovog Javnog poziva

Potvrdu Porezne uprave o stanju duga, ne stariju od 30 dana od dana podnošenja prijave,

Kratak opis iskustva, postignuća i sposobnosti udruge , te financiranim projektima/programima prijavitelja/partnera iz javnih izvora u 2024/2025. godini i/ili sredstava iz dijela prihoda od igara na sreću u 2024/2025. godini

Izjava Partnera o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele (Obrazac 2)

3. Uloga partnera u projektu

Prihvatljivi partneri pripremaju, organiziraju i provode edukativne, kulturne i rekreativne programe za djecu.

Njihove aktivnosti uključuju:

* provedbu radionica
* praćenje sudjelovanja djece i vođenje potrebne dokumentacije.

4. Način i rok prijave

Zainteresirani partneri trebaju dostaviti potpunu dokumentaciju do 10. listopada, 2025. godine do 15,00 sati osobno ili poštom na adresu Trg hrvatskih branitelja 1, 35429 Gornji Bogićevci s naznakom: „Javni poziv – partnerstvo u projektu“.

Nepotpune i nepravodobno dostavljene prijave neće se razmatrati.

5. Dodatne informacije

Za sve dodatne informacije vezane uz ovaj Javni poziv možete se obratiti na e-mail: opcinagb@gmail.com

Rezultati javnog poziva bit će objavljeni na mrežnoj stranici Općine <https://opcinagornjibogicevci.hr/>

S odabranim partnerom potpisat će se Sporazum o partnerstvu.

Općina Gornji Bogićevci zadržava pravo odabira partnera za sudjelovanje u projektu te pravo ne odabrati nijednog od prijavljenih partnera, ukoliko zaprimljene prijave ne budu udovoljavale uvjetima ovog Javnog poziva.